CELEX: 32009B0661
Language: hu
Date: 2009-04-23 00:00:00
Title: Az Európai Parlament határozata (2009. április 23.) az Európai Hálózat- és Információbiztonsági Ügynökség 2007-es pénzügyi évre szóló költségvetésének végrehajtására vonatkozó mentesítésről

26.9.2009   
            
            
               HU
            
            
               Az Európai Unió Hivatalos Lapja
            
            
               L 255/153
            
         AZ EURÓPAI PARLAMENT HATÁROZATA
   (2009. április 23.)
   az Európai Hálózat- és Információbiztonsági Ügynökség 2007-es pénzügyi évre szóló költségvetésének végrehajtására vonatkozó mentesítésről
   (2009/661/EK)
   AZ EURÓPAI PARLAMENT,
   
               —
            
            
               tekintettel az Európai Hálózat- és Információbiztonsági Ügynökség 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszék jelentésére az Európai Hálózat- és Információbiztonsági Ügynökség 2007-es pénzügyi évre vonatkozó végleges éves beszámolójáról, az Ügynökség válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6-0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (4) és különösen annak 17. cikkére,
            
         
               —
            
            
               tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A6-0158/2009),
            
         
               1.
            
            
               mentesítést ad az Európai Hálózat- és Információbiztonsági Ügynökség igazgatója számára az Ügynökség 2007-es pénzügyi évre szóló költségvetésének végrehajtására vonatkozóan;
            
         
               2.
            
            
               észrevételeit a mellékelt állásfoglalásba foglalja össze;
            
         
               3.
            
            
               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételükről (L sorozat).
            
         
      
         
            az elnök
         
         Hans-Gert PÖTTERING
      
      
         
            a főtitkár
         
         Klaus WELLE
      
   
   
      (1)  HL C 278., 2008.10.31., 23. o.
   
   
      (2)  HL C 311., 2008.12.5., 13. o.
   
   
      (3)  HL L 248., 2002.9.16., 1. o.
   
   
      (4)  HL L 77., 2004.3.13., 1. o.
   
   
      (5)  HL L 357., 2002.12.31., 72. o.
   
   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Hálózat- és Információbiztonsági Ügynökség 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   
               —
            
            
               tekintettel az Európai Hálózat- és Információbiztonsági Ügynökség 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszék jelentésére az Európai Hálózat- és Információbiztonsági Ügynökség 2007-es pénzügyi évre vonatkozó végleges éves beszámolójáról, az Ügynökség válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6-0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (4) és különösen annak 17. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzata 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A6-0158/2009),
            
         
               A.
            
            
               mivel a Számvevőszék megállapította, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,
            
         
               B.
            
            
               mivel 2008. április 22-én a Parlament megadta a mentesítést a Hálózat- és Információbiztonsági Ügynökség ügyvezető igazgatójának az Ügynökség 2006-os pénzügyi évre vonatkozó költségvetésének végrehajtására vonatkozóan (6),
            
         
               1.
            
            
               megjegyzi, hogy az 1007/2008/EK rendelet (7)2012. március 13-ig további három évvel meghosszabbította az Ügynökség eredetileg öt évre szóló mandátumát, amely 2009. március 13-án járt volna le;
            
         
               2.
            
            
               tudomásul veszi az Európai Számvevőszék bírálatát, hogy az operatív tevékenységek megvalósítása 2007 utolsó negyedévére összpontosult, az operatív tevékenységgel kapcsolatos kötelezettségvállalások 40 %-ának és a kifizetések több mint 50 %-ának végrehajtására ugyanis 2007 novemberében és decemberében került sor;
            
         
               3.
            
            
               tudomásul veszi, hogy a Számvevőszék szerint ennek oka a források későn történő felszabadítása volt; tudomásul veszi a Számvevőszék általános észrevételét, amely szerint ha a pénzeszközöket az év végén szabadítják fel, az a korlátozott erőforrásokkal rendelkező kis ügynökségek esetében veszélyezteti az operatív tevékenységek végrehajtását;
            
         
               4.
            
            
               tudomásul veszi, hogy négy esetben – összesen 121 500 EUR értékben – az átvitt előirányzatok nem feleltek meg a jogi kötelezettségvállalásoknak;
            
         
               5.
            
            
               nem tartja kielégítőnek az Ügynökség válaszát, amely néhány esetben az átvitt előirányzatokat bizonyos mértékben megközelítőleg számolták ki; felhívja az Ügynökséget, hogy az átvitelek tekintetében tartsa be a költségvetési rendeletet;
            
         
               6.
            
            
               tudomásul veszi a Számvevőszék leltárra vonatkozó észrevételeit, nevezetesen azt, hogy a tárgyi eszközök nyilvántartása számítógépes táblázat alkalmazásával történt, ami nem szavatolta az adatok integritását, és hogy nem készült kimerítő fizikai leltár;
            
         
               7.
            
            
               tudomásul veszi az Ügynökség magyarázatát, hogy a tételek korlátozott száma miatt használnak táblázatokat az adminisztratív leltár elkészítéséhez, és a tárgyi eszközök elszámolására a számviteli szoftvert alkalmazzák; tudomásul veszi, hogy az eszközök tekintetében 2009-ben az Ügynökség az eredményelszámolás elvén alapuló számviteli rendszert (ABAC) kívánja alkalmazni;
            
         
               8.
            
            
               aggodalmát fejezi ki amiatt, hogy a Számvevőszék hiányosságokat talált a beszerzési eljárásban, többek között
               
                           —
                        
                        
                           az ajánlatok előzetes kiválasztását nem indokolták megfelelően,
                        
                     
                           —
                        
                        
                           az értékelő dokumentumokat a bíráló bizottság nem írta alá,
                        
                     
                           —
                        
                        
                           az akták szerkezetileg és tartalmilag is hiányosak voltak;
                        
                     
         
               9.
            
            
               tudomásul veszi, hogy az Ügynökség elismeri a hiányosságokat, és ígéretet tett a szükséges intézkedések meghozatalára, különösen egy tapasztalt beszerzési tisztviselő felvételére;
            
         
               10.
            
            
               kéri, hogy az Ügynökség számoljon be azokról az intézkedésekről, amelyeket a 2008. évre vonatkozó tevékenységi jelentésében a beszerzéssel kapcsolatban említett hiányosságok orvoslása érdekében tett;
            
         
               11.
            
            
               tudomásul veszi az Ügynökség éves tevékenységi jelentésében, valamint a költségvetés végrehajtásáról és a pénzgazdálkodásról szóló jelentésben is szereplő tényt, amely szerint az Ügynökség az elsők között kérte a Bizottságtól a pénzügyi IT-rendszerről az ABAC rendszerre való áttérést; sajnálatát fejezi ki amiatt, hogy a Bizottság az eljárás nehézkessége, valamint számos más ügynökség részéről párhuzamosan beérkezett kérelmek miatt nem volt képes az Ügynökség kérelmének a megfelelő időben történő teljesítésére;
            
         
               12.
            
            
               üdvözli, hogy az ABAC rendszerre való áttérés előkészítése megkezdődött, és hogy az Ügynökség a 2009. évre szóló pénzügyi kimutatásait már az ABAC rendszer alkalmazásával tervezi elkészíteni;
            
         
               13.
            
            
               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (8).
            
         
      (1)  HL C 278., 2008.10.31., 23. o.
   
   
      (2)  HL C 311., 2008.12.5., 13. o.
   
   
      (3)  HL L 248., 2002.9.16., 1. o.
   
   
      (4)  HL L 77., 2004.3.13., 1. o.
   
   
      (5)  HL L 357., 2002.12.31., 72. o.
   
   
      (6)  HL L 88., 2009.3.31., 217. o.
   
   
      (7)  HL L 293., 2008.10.31., 1. o.
   
   
      (8)  Lásd e Hivatalos Lap 206. oldalát.